## El Consell aprova l’execució urgent d’obres de reparació d’infraestructures viàries afectades per les inundacions a Aldaia i Alfafar

*** La Generalitat repararà el viari auxiliar i l’estructura d’accés al centre comercial Bonaire, des de la CV-410 a Aldaia
* A Alfafar rehabilitarà la via urbana CV-4126, que és l’eix vertebrador de la connexió entre la V-31 i la CV-400**

El Consell ha aprovat l’execució urgent d’obres de reparació d’infraestructures viàries danyades per les inundacions a Alfafar i Aldaia, que afecten les comunicacions i el funcionament normal dels servicis públics.

Davant de la urgència de la reconstrucció de les infraestructures viàries afectades i la impossibilitat d’assumir el cost per les corporacions locals, l’Ajuntament d’Aldaia ha sol·licitat a la Conselleria de Medi Ambient, Infraestructures i Territori l’execució urgent de les obres necessàries per a la reparació del viari auxiliar i l’estructura d’accés al centre comercial Bonaire, des de la CV-410 (pont accés nord).

**Infraestructures a Alfafar**

En la mateixa línia, l’Ajuntament d’Alfafar ha sol·licitat a la Conselleria l’execució urgent de les obres per a reparar la via urbana CV-4126, que és l’eix vertebrador de la connexió entre la V-31 (pista de Silla) i la CV-400, mitjançant el pas superior sobre les vies del ferrocarril, a Alfafar.

Esta infraestructura ha quedat molt deteriorada a conseqüència del seu ús durant l’emergència provocada per les riuades, ja que ha patit danys pel pas de la maquinària pesant que s’ha emprat en els treballs d’extracció, recollida i transport de residus, llots i estris.

Com que es tracta de l’única eixida en superfície d’evacuació de la població (accessos sud-est/est), es requerix la seua reparació amb la màxima celeritat.

Les corporacions locals d’estos dos municipis posaran a la disposició de la Generalitat, en cas de ser necessari, els terrenys que requerisca l’execució de les obres necessàries per a la seua reparació.

Fecha: 05/09/2025